بعض المرات خرق اجراءات التدابير المتعلقة بكورونا كتجي من أشخاص هوما في الأصل مفروض يكونو دوة، ويكونو ملتازمين كثر من أي شخص آخر، لكن للأسف في بعض الاحيان كتلقى العكس. هاد السيمانة اوطيل سوفيتيل في الرباط دار حفلة، خر فيها لاجراءات ديال كورونا، وجمع مؤثرات في جردة، وطبعا كان التعناق والتصاور وعدم احترام التباعد الاجتماعي او لبس الكمامة، او اي تدبير اخر للخد من انتشار فيروس كورونا. هادشي نشراتو الممثلة أحلام زعيمي وواحد السيدة لبنانية ساكنة في المغرب عندها شي بركة ديال المتتبعين وواحد الأستاذة ديال اليوكَا وزيد عليهم شي كوبلات معروفين في انستكَرام. المثير في هادشي أن بزاف من هاد المؤثرين طلعو من كازا حتى للرباط مع أنه حاليا ممنوع الدخول أو الخروج من كازا حتى تكون عندك رخصة ديال السلطات المختصة ويكون عندك سبب استثنائي وضروري. وهادشي لي وقع غادي يخلي المواطنين العاديين يتساؤلو واش كين شي تطبيق فعلي للاجراءات لي مفروضة حاليا في كازا ولا لا، وبآشمن صفة كيخرجو هاد الناس من كازا ويطلعو للرباط مع العلم انهم غاديين باش يتلااو في حفل ماغاديش يكون فيه احترام للتدابير الوقائية من كورونا. Il y a des moments du week-end ou le temps interrompt sa course, des instants ou la sérénité nous surprend. Un brunch dans les vastes espaces verdoyants du Sofitel Rabat jardins des roses nous surprendra par son originalité. Le chef du golden fish nous accueillera par ses mets aussi délicats que délicieux. Un pique nique chic qui stimulera tous nos sens. Rendez-vous tous les dimanches . . Pique-nique day ! #sofitelgrapedays ???? #LiveTheFrenchWay #sofitelrabat . #outfit #outfitoftheday #fashion #trend #autumnvibes???? #sofitel A post shared by Ahlam ZAIMI احلام الزعيمي on Oct 15, 2020 at 2:00pm PDT 
سوفتيل ديال الرباط خرقو إجراءات كورونا وعيطو على مؤثرات من كازا وطلعو حتى للرباط باش يديرو ليهم الاشهار